stanford-oval/wikipedia huggingface dataset:
Robertsforsin kunta
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 9,8 | 7,0 |
|   | jalostus | 28,0 | 29,1 |
|   | palvelut | 59,8 | 62,1 |
|   | tuntematon | 2,4 | 1,8 |
|   | Työpaikkoja ja työllisiä | 2 314 | 3 179 |
|   | työpaikkaomavaraisuus | 72,8 |  |
Taajamat

Kunnassa on 3 taajamaa, joiden osuus kunnan väestöstä vuoden 2010 lopussa oli 45,6 prosenttia. Taajamien ulkopuolella asui tuolloin 3 715 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Robertsfors | 2 004 |
| 2 | Ånäset | 610 |
| 3 | Bygdeå | 502 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Dalkarlså
Djäkneboda
Flarken
Ratan
Sikeå
Sikeå hamn + Brännstan
Åkullsjön
Överklinten
Muita paikkakuntia

Bäck, Hertsånger, Rickleå, Sjulsmark, Ytterklinten, Åkullsjön, Överklinten
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Robertsforsin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 3 | 3 | 3 | 3 | 3 | 2 | 2 | 2 | 1 | 2 | 2 | 2 | 2 | {{{m2022}}} |
|   | Keskustapuolue | 15 | 16 | 15 | 16 | 15 | 16 | 11 | 10 | 9 | 12 | 12 | 9 | 8 | 10 | {{{c2022}}} |
|   | Liberaalit | 5 | 5 | 5 | 4 | 5 | 4 | 3 | 3 | 2 | 2 | 2 | 2 | 1 | 0 | {{{fp2022}}} |
|   | Kristillisdemokraatit | 2 | 2 | 2 | 2 | 2 | 2 | 3 | 2 | 3 | 3 | 2 | 1 | 1 | 1 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 0 | 0 | 0 | 1 | 1 | 1 | 1 | 0 | 0 | {{{mp2022}}} |
|   | Ruotsin sosiaalidemokraattinen työväenpuolue | 13 | 14 | 14 | 15 | 15 | 15 | 11 | 13 | 11 | 12 | 11 | 14 | 17 | 15 | {{{s2022}}} |
|   | Vasemmistopuolue | 0 | 0 | 1 | 0 | 0 | 0 | 0 | 0 | 2 | 0 | 1 | 2 | 2 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | {{{sd2022}}} |
|   | Muut | 3 | 1 | 1 | 1 | 1 | 1 | 1 | 1 | 1 | 0 | 0 | 0 | 0 | 0 | {{{övr2022}}} |
|   | Yhteensä | 41 | 41 | 41 | 41 | 41 | 41 | 31 | 31 | 31 | 31 | 31 | 31 | 31 | 31 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Bygdeån piiri
Nysätran piiri (Västerbotten)
Robertsforsin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Bygdeå
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Bygdeå
Bygdeå kbfd
Nysätra
Robertsfors
Överklintens kbfd
Seurakunnat > Kirkot

Bygdeån kirkko
Nysätran kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Robertsforsin kunnan kotisivut (ruotsiksi)
Bygdeån seurakunta (Arkistoitu – Internet Archive) (ruotsiksi)
Paikallisen jalkapalloseuran sivut (Arkistoitu – Internet Archive) (ruotsiksi)
Moottorikelkkakerhon kotisivut (Arkistoitu – Internet Archive) (ruotsiksi)
Golfklubin kotisivut (Arkistoitu – Internet Archive) (ruotsiksi)
Ruukkimuseo (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Robertsfors kommun – Kuntajaon kehitys on käännöstä.
Västerbottenin läänin kunnat
Kartta Robertsforsin kunnan piireistä.
Käännös suomeksi
Pyhä Malakias

| Pyhä Malakias (Máel Máedóc Ua Morgair) |
| --- | --- |
 Pyhä Malakias Sligon katedraalin lasimaalausikkunassa
Henkilötiedot
Syntynyt: 1094 Armagh, Irlanti
Kuollut: 2. marraskuuta 1148 Clairvaux, Champagne, Ranska
Kansalaisuus:  irlantilainen
Pyhä Malakias (keski-iiriksi Máel Máedóc Ua Morgair, nykyiiriksi Maelmhaedhoc Ó Morgair, latinaksi Malachias, 1094 – 2. marraskuuta 1148) oli irlantilainen pyhimys ja Armaghin arkkipiispa. Hänen nimiinsä on pantu useita ihmeitä sekä apokryfinen ennustus 112 paavista. Pyhä Malakias oli ensimmäinen syntyperäinen irlantilainen, joka kanonisoitiin pyhimykseksi. Hänen veljensä Gilla Críst Ua Morgair oli Clogherin piispa 1126–1138.
Elämä

Malakias eli Máel Máedóc, jonka sukunimi oli Ua Morgair, syntyi Armaghissa 1094; Bernhard Clairvauxlainen sanoo hänen olleen jalosukuinen. Hän sai koulutuksensa Armaghin apotin Imhar O'Haganin oppilaana, ja hänet vihki papiksi 1119 arkkipiispa Cellach, myöhemmin tunnettu Pyhänä Celsuksena. Malakias toimi arkkipiispan sijaisena ja apulaisena Armaghin hiippakunnassa, ja täydensi opintojaan Lismoressa. Hän auttoi Cellachia Irlannin kirkon uudistuksissa.
Vuonna 1124 Malakiaasta tuli Bangorin luostarin apotti ja hänet vihittiin Downin piispaksi. Hän osallistui Connorin hiippakunnan perustamiseen ja järjestämiseen, ja toimi sen piispana. Vuonna 1132 hänestä tuli Armaghin arkkipiispa, mutta johtuen juonitteluista ei voinut ottaa virkaansa vastaan kahteen vuoteen. Pyhä Bernhard kertoo hänen palauttaneen järjestyksen ja kurin Irlannin kirkkoon, ja ottaneen käyttöön roomalaisen liturgian. Hänet tunnettiin myös puutteenalaisten auttajana ja parantajana. Malakias istutti omenapuita ympäri Irlantia helpottaakseen nälänhätää.
Malakiaksen kerrotaan luopuneen Armaghin ja Connorin piispanistuimista 1136 tai 1137, mutta jatkaneen Downin piispana. Hän perusti augustinolaisluostarin Downpatrickiin, ja vierailtuaan 1139 Roomassa ja tavattuaan paavi Innocentius II:n hän perusti Mellifontin sisterssiläisluostarin Droghedan lähelle vuonna 1142. Malakias lähti uudestaan Roomaan 1148, mutta saavuttuaan Clairvaux'n luostariin hän sairastui ja kuoli 2. marraskuuta 1148.
Kunnioittaminen

Katolisessa kirkossa Pyhän Malakiaan muistopäivää vietetään 3. marraskuuta, jotta se ei sekoittuisi 2. marraskuuta vietettävään kuolleiden muistojuhlaan. Hän on Armaghin sekä Downin ja Connorin hiippakuntien suojelija. Pyhä Malakias haudattiin Clairvaux'n luostariin, missä hän kuoli, mutta osa hänen luitaan siirrettiin pyhäinjäännöksinä muualle, kuten v. 1194 Mellifontin luostariin Irlantiin. Hänen päänsä on Troyesin katedraalissa.
Väitetty profetia

Malakiakseen on liitetty hänen väitetysti vuonna 1139 Roomassa kirjoittamansa profetia, joka koostuu 112 epämääräisestä lauseesta ja jonka jotkut uskovat olevan ennustus kirjoitushetkellä vielä tulevista paaveista. Luettelo alkaa Celestinus II:sta ja päättyy paaviin nimeltä Pietari Roomalainen, jonka aikana kirkkoa vainotaan ja Rooman kaupunki tuhoutuu. Profetiaa pidetään laajalti väärennöksenä, joka tehtiin vuonna 1595 auttamaan kardinaali Girolamo Simoncellin epäonnistuneita pyrkimyksiä tulla valituksi paaviksi.
Galleria

Pyhäinjäännöslipas Clairvaux'n luostarista, jossa on P. Malakiaan luunpala.
Pyhän Malakiaan patsas Sterling Heightsissä Michiganissa.
P. Malakias kuvattuna Mettenin luostarikirkossa Ala-Baijerissa.
Aiheesta muualla

Kuvia tai muita tiedostoja aiheesta Pyhä Malakias Wikimedia Commonsissa
Sakkola-museo

| Sakkola-museo |
| --- | --- |
Tyyppi:  Erikoismuseo
Sijainti:  Kuokkalantie 12, Lempäälä
Perustettu:  2000
Ylläpitäjä:  Sakkola-Säätiö
Kotisivut:  www.sakkola.fi/museo
Koordinaatit:  
 fiSakkola-museo 
    
Sakkola-museo on Lempäälässä Kuokkalan museoraitilla sijaitseva museo. Museossa on esillä luovutetulle alueelle jääneen Sakkolan pitäjän alueelta kerättyä perinneaineistoa.
Lempäälä oli niitä alueita joille Karjalan-evakkoja sijoitettiin eniten. He perustivat Sakkola-museon, jossa on esillä evakkomatkalle mukaan otettuja esineitä. Sakkola-museon toiminnasta vastaa Sakkola-säätiö. Museoalueella järjestetään myös kesäteatteriesityksiä.
Museo avattiin 30. kesäkuuta 2000. Museossa on muun muassa Sakkolan kirkon pienoismalli.
Salmivaaran työväentalo

| Salmivaaran työväentalo |
| --- | --- |
Sijainti:  Salmivaara, Salla
Valmistumisvuosi:  1947
Omistaja:  Salmivaaran työväenjärjestöt ry
Runkorakenne:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Salmivaaran Työväentalo on Sallan kunnassa Salmivaaran kylässä sijainnut työväentalo.
Talo on lautarakenteinen ja huopakatteinen. Myös sisäseinät ja sisäkatto ovat lautaa. Talossa on juhlasali ja näyttämö. Lämmitys suoritettiin puukamiinalla.
Huonokuntoinen talo on ollut tyhjillään vuodesta 1974. Talon myöhemmistä vaiheista ei ole tietoa.
Sabrina Ferilli

| Sabrina Ferilli |
| --- | --- |

Henkilötiedot
Syntynyt: 28. kesäkuuta 1964 (ikä 60) Rooma, Italia
Ammatti:  näyttelijä
Aiheesta muualla
sabrinaferilli.it
IMDb
Elonet
Sabrina Ferilli (s. 28. kesäkuuta 1964 Rooma, Italia) on italialainen teatteri- ja elokuvanäyttelijä. Hän on voittanut mm. viisi Nastro d’Argento-palkintoa. Vuonna 2013 hän näytteli Paolo Sorrentinon ohjaamassa parhaan vieraskielisen elokuvan Oscar-palkinnon voittaneessa elokuvassa Suuri kauneus.
Aiheesta muualla

Sabrina Ferilli Internet Movie Databasessa. (englanniksi)
Sabrina Ferilli Allmoviessa (englanniksi)
Programma 101

| Programma 101 |
| --- | --- |
 Programma 101, Museo nazionale della scienza e della tecnologia Leonardo da Vinci, Milano.
Valmistaja:  Olivetti
Tyyppi:  pöytälaskukone
Julkaistu:  1965
Programma 101 oli Olivettin kehittämä elektroninen ohjelmoitava laskukone, jota on joskus kutsuttu jopa maailman ensimmäiseksi ”pöytätietokoneeksi” tai jopa "henkilökohtaiseksi tietokoneeksi". Se oli ensimmäinen ohjelmoitava laite, johon pienillä ja keskisuurilla yrityksillä oli varaa. Konetta myytiin yli 40 000 kappaletta.
Programma 101 kansallisessa tietokonemuseossa.
Historia

Ennen Programma 101:sta markkinoille oli tullut elektronisia pöytäkoon nelilaskimia. Ensimmäisiä ohjelmoitavia pöytälaskimia olivat Mathatron (1964) ja Programma 101 (1965).
Programma 101:n suunnittelu aloitettiin 1962, ja sen kehittäjä ja pääsuunnittelija oli italialainen Pier Giorgio Perotto (1930–2002). Kone tuli markkinoille 1965. Laitteen esteettisestä suunnittelusta vastasi italialainen suunnittelija Mario Bellini. Bellinin muotoilema koneen ulkonäkö voitti lukuisia teollisen muotoilun palkintoja. Programma tuli Yhdysvaltojen markkinoille alkuvuodesta 1966, jolloin sen myyntihinta oli 3 200 dollaria.
Toimintaperiaate

Programma 101:ssä ei vielä ollut mikroprosessoria eikä mikropiirejä. Kone koostui transistoreista, vastuksista ja kondensaattoreista. Käskyt voitiin antaa tavallisen laskimen tavoin näppäimistön kautta tai ne voitiin varastoida muistiin ja suorittaa kontrolli- ja aritmeettisten yksiköiden avulla.
Koneen muistissa oli yhdeksän rekisteriä, jotka pystyivät varastoimaan numeerista dataa tai ohjelmointikäskyjä. Jokainen rekisteri kykeni varastoimaan 22-numeroisen luvun, etumerkin ja desimaalipisteen, tai kaksi 11-numeroista lukua, tai 24 ohjelmointikäskyä. Viisi rekisteriä kykeni varastoimaan käskyjä, joten ohjelman maksimipituus oli 120 käskyä. Ohjelmia ja dataa kyettiin myös tallentamaan ulkoiselle magneettikortille, koska kone oli varustettu kortinlukijalla ja kortille tallentavalla yksiköllä.
Laskukone käytti eräänlaista välimuistia varastoimaan viimeisimmän operaation tulos. Tämä tehtiin eräänlaisella pulssinviivästysrivillä, joka muutti datan mekaanisiksi värähdyksiksi johdossa, sarjamuodossa. Muistia kutsuttiin nimellä SAM (Sequentially Accessed Memory). Pulssinviivästysrivi oli keksitty 1940-luvulla ensimmäisiin tietokoneisiin. Vuotta myöhemmin Olivetti julkaisi mallin Programma P102, johon oli lisätty RS-232-sarjaportti, joka salli kirjoittimen, telekirjoittimen tai paperinauhojen lävistäjän tai lukijan liittämisen koneeseen.
Vaikutus

Programma 101 oli ensimmäinen ohjelmoitava laite, johon pienillä ja keskisuurilla yrityksillä oli varaa. Konetta myytiin yli 40 000 kappaletta.
Hewlett-Packard kopioi 101:stä muun muassa magneettikorttiratkaisun ja koneen teknisen arkkitehtuurin kolme vuotta jälkeenpäin esittelemäänsä HP 9100 -laitteeseen, jonka johdosta yhtiö joutui maksamaan Olivettille 900 000 dollaria rojalteja.
NASA hankki 10 kappaletta 101:stä käyttöönsä, ja niitä käytettiin muun muassa Apollo 11 -ohjelmassa kuulaskeutumisen valmisteluun käytettyihin laskutoimituksiin.
Alessandro Bernard ja Paolo Ceretto tekivät laitteen historiasta kertovan, 52-minuuttisen dokumenttielokuvan Programma 101 – Memory of the Future (2011), joka on esitetty ainakin Fox History Channelilla, Ruotsin Ur-kanavalla, Australian SBS-kanavalla sekä Suomessa YLE:n ohjelmistossa.
Aiheesta muualla

Kuvia tai muita tiedostoja aiheesta Programma 101 Wikimedia Commonsissa
Rosanna Kemppi

| Rosanna Kemppi> Henkilötiedot |
| --- | --- |
Syntynyt: 1985
Ammatti:  näyttelijä
Aiheesta muualla
IMDb
Elonet
Rosanna Kemppi (s. 1985) on suomalainen näyttelijä. Hän toimii vapaana taiteilijana. Kemppi on näytellyt muun muassa My Fair Ladyn ja Nukkekodin naispääosat.
Ura

Kemppi opiskeli Teatterikorkeakoulussa 2005–2010 ja valmistui teatteritaiteen maisteriksi. Sitä ennen hän oli opiskellut muun muassa Voionmaan opiston näyttelijälinjalla. Kempin rooleihin kuuluu muun muassa Ronja näytelmässä Ronja ryövärintytär, jota Ryhmäteatteri näytteli vuonna 2011 lähes 27 000 katsojalle. Oulun kaupunginteatterissa näyteltiin musikaali My Fair Lady vuonna 2018, siinä Kemppi teki naispääosan Elizana. Samana vuonna sai ensi-iltansa Teatteri Jurkan Nukkekoti, jossa Kemppi maalasi muotokuvan Norasta, näytelmän naispääosasta. Hänen rooliluetteloonsa kuuluu niin ikään Bettyn osa näytelmässä The Betty Show, jota Delta Venus -ryhmä näytteli Suomen Kansallisteatterissa 2020-luvun alussa. Ryhmään kuuluivat Kempin ohella esimerkiksi Annika Poijärvi ja Kreeta Salminen.
Televisiossa Kemppi on näytellyt lähinnä sivurooleja. Niihin kuuluu Jessika Järventausta episodimaisessa sarjassa Tehdas (2012). Sarjan käsikirjoitti Pirkko Saisio ja ohjasi Jarmo Lampela. Jessika on päärooli jaksossa Onnettomuusihminen. Vuonna 2023 Kemppi näytteli sivuosan Elisa Viihteen draamasarjassa Eroja ja sovintoja. Valkokankailla Kemppi on nähty muun muassa lyhytelokuvassa Reviiri (2020).
Rotspon

Rotspon on Lyypekissä varastoitua ranskalaista Bordeaux-viiniä.
von Mellen viinitalo Lyypekin Beckergrubessä
Hansaliiton ensimmäiset alukset purjehtivat Ranskan rannikolle ostamaan viiniä Bordeaux'sta jo 1200-luvulla. Viini varastoitiin Lyypekin viinikellareihin, mistä sitä myytiin eteenpäin. Viini tunnetaan nimellä Lübecker Rotspon. Napoleonin armeija miehitti Lyypekin kaupungin vuonna 1806. Tällöin ranskalaiset upseerit huomasivat, että Lyypekin viinikellareissa säilytetyt Bordeaux-viinit maistuivat paljon paremmin kuin Bordeaux-viinit kotona. Varastointi Lyypekin viinikellareissa oli parantanut viinin laatua.
Ray Barretto

| Ray Barretto |
| --- | --- |
 Barretto vuonna 1982
Henkilötiedot
Koko nimi:  Raymond Barretto
Syntynyt: 29. huhtikuuta 1929 New York, New York, Yhdysvallat
Kuollut: 17. helmikuuta 2006 (76 vuotta) Hackensack, New Jersey, Yhdysvallat
Ammatti:  muusikko
Muusikko
Taiteilijanimi:  Ray Barretto
Tyylilajit:  Latin jazz
Soittimet:  congarumpu 
Yhtyeet:  The Blackout All-Stars, Fania All-Stars
Levy-yhtiöt:  Fania
  [ Muokkaa Wikidatassa ] [ ohje ]  
Ray Barretto (29. huhtikuuta 1929 New York, New York – 17. helmikuuta 2006 Hackensack, New Jersey) oli yhdysvaltalainen Grammy-palkinnon voittanut latin jazz -lyömäsoittaja. Hän oli Tito Puenten orkesterin jäsen vuodesta 1957 vuoteen 1960 ja perusti oman orkesterinsa vuonna 1961. Barretto oli myös yksi Fania All Starsin jäsenistä.
Diskografia

Barretto para bailar (Riverside, 1960)
Latino! (Riverside, 1962)
Charanga Moderna (Tico, 1962)
Moderna de Siempre (Tico, 1963)
On Fire Again (Encendido otra vez) (Tico, 1963)
The Big Hits Latin Style (Tico, 1963)
Guajira y guaguancó (Tico, 1964)
Viva Watusi! (United Artists, 1965)
Señor 007 (United Artists, 1966)
El Ray Criollo (United Artists, 1966)
Latino con Soul (United Artists, 1966)
Fiesta En El Barrio (United Artists, 1967)
Acid (Fania, 1968)
Hard Hands (Fania, 1968)
Together (Fania, 1969)
Head Sounds (Fania, 1969)
Barretto Power (Fania, 1970)
The Message (Fania, 1971)
From the Beginning (Fania, 1971)
Que viva la música (Fania, 1972)
Indestructible (Fania, 1973)
The Other Road (Fania, 1973)
Barretto (Fania, 1975)
Tomorrow: Barretto Live (Atlantic, 1976)
Energy to Burn (Fania, 1977)
Eye of the Beholder (Atlantic, 1977)
Can You Feel It? (Atlantic, 1978)
Gracias (Fania, 1978)
La Cuna (CTI, 1979)
Rican/Struction (Fania, 1979)
Giant Force (Fania, 1980)
Rhythm of Life (Fania, 1982)
Todo se va poder (Fania, 1984)
Aquí se puede (Fania, 1987)
Irresistible (Fania, 1989)
Handprints (Concord Picante, 1991)
Soy Dichoso (Fania, 1992)
Live in New York (Messidor, 1992)
Salsa Caliente de Nu York (Universe, 2001)
Fuerza Gigante: Live in Puerto Rico April 27, 2001 (Universe, 2004)
Standards Rican-ditioned (Zoho Music, 2006)
Aiheesta muualla

Kuvia tai muita tiedostoja aiheesta Ray Barretto Wikimedia Commonsissa
Roscoe Orman

Orman vuonna 2007.
Roscoe Hunter Orman (s. 11. kesäkuuta 1944 New York) on yhdysvaltalainen näyttelijä. Orman tunnetaan Seesamtie-sarjan englanninkielisen version Gordon-hahmon esittäjänä. Oman aloitti Seesamtiessä vuonna 1974 ja hän on kolmas Gordonia esittänyt näyttelijä.
Aiheesta muualla

Roscoe Orman Internet Movie Databasessa. (englanniksi)
Virallinen kotisivu (Arkistoitu – Internet Archive)
Rapatinlammi (läntinen)

| Rapatinlammi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°02′29″N, 26°38′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Vehkopuru Kotajärveen 
Järvinumero:  14.923.1.079
Mittaustietoja
Pinnankorkeus:  109,1 m  
Pituus:  250 m  
Leveys:  120 m  
Rantaviiva:  0,553 km  
Pinta-ala:  1,326 ha  
Saaria:  ei saaria 
 fiRapatinlammi 
Rapatinlammi  on Etelä-Savossa Kangasniemellä  Tissarin lähellä sijaitseva lampi. Sen itäpuolella sijaitsee toinen Rapatinlammi.
Maantietoa

Lampi on 250 metriä pitkä, 120 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 109,1 metriä mpy.
Roscoe (rap-muusikko)

David Williams (s. 1983), tunnetaan paremmin nimellä Roscoe, on rap-muusikko Philadelphiasta, Pennsylvanian osavaltiosta. Hän on rap-artisti Kuruptin veli.
Hän kuuli rap-musiikkia jo nuorena, koska kävi 10-vuotiaana Kuruptin kanssa levytysstudiolla. Hän lensi Kaliforniaan katsomaan, kun Kurupt teki Tha Dogg Poundin debyyttialbumia, Dogg Foodia. Kurupt on yksi Tha Dogg Poundin jäsenistä. Roscoe itsekin innostui rapista, oltuaan studiolla ja alkoi harjoitella rap-taitojaan. Vuonna 1998 Roscoe esiintyi ensimmäistä kertaa urallaan, Kuruptin debyyttialbumilla, Kuruption!illa, kappaleessa nimeltä "Can't Let That Slide". Vuonna 2001 räppäri/tuottaja Daz Dillinger auttoi häntä kokoamaan ensimmäisen mixtapensa, When the Pain Inflict. Roscoe sai sopimuksen Priority Recordsilta, jotta hän pääsisi julkaisemaan debyyttialbuminsa, nimeltään "Young Roscoe Philaphornia". Albumin saatua apua tuottajilta, kuten Organized Noize, Soopafly, J. Wells, DJ Quik, Def Jef, Fingazz ja L.T. Hutton, se nouhoitettiin ja aiottiin julkaista vuonna 2002, mutta julkaistiin vasta vuoden 2003 puolivälissä. Hänen singlensä "Smooth Sailing", "Head to toe", ja "Get Ready" olivat suosittuja hittejä kaduille. Hän meni opiskelemaan Capistrano Valley High Schooliin. Vuonna 2006, kolmen vuoden tauon jälkeen hän julkaisi toisen albuminsa, nimeltään "I Luv Cali". Hän perusti oman yhtiön, nimeltään Rose of Sharon Entertainment Kuruptin ja heidän äitinsä kanssa, koska ei enää ollut niin kiinnostunut artistina olosta. Vuonna 2008 hän julkaisi vielä albumit Stray Dogg - Off Tha Leash, Off Tha Chain ja Kurupt Co-Starring Roscoe - The Frank and Jess Story
Diskografia

Young Roscoe Philaphornia (2003)
I Luv Cali (2006)
Stray Dogg - Off Tha Leash, Off Tha Chain (2008)
Kurupt Co-Starring Roscoe - The Frank and Jess Story (2008)
Käännös suomeksi
Roscoe Conkling

| Roscoe Conkling |
| --- | --- |
 Conklingin patsas Madison Squarella
Henkilötiedot
Syntynyt: 30. lokakuuta 1829 Albany, New York, Yhdysvallat
Kuollut: 18. huhtikuuta 1888 (58 vuotta) New York, New York, Yhdysvallat
Poliitikko
Puolue:  whig republikaanit
 Nimikirjoitus
Roscoe Conkling (30. lokakuuta 1829 Albany, New York – 18. huhtikuuta 1888 New York, New York) oli yhdysvaltalainen poliitikko ja lakimies. Hän toimi vuodesta 1858 eteenpäin kuuden vuoden ajan Yhdysvaltain edustajainhuoneessa ja 14 vuotta senaatissa. Sisällissodan jälkeen Conkling kuului niin kutsuttuihin radikaaleihin republikaaneihin, joiden mielestä vanhat etelävaltiot piti tarvittaessa laittaa takaisin ruotuun sotilaallisella voimalla. Conkling tunnettiin myös yksilönvapauksien ja mustien oikeuksien kannattajana. Lisäksi hänet muistetaan Rutherford B. Hayesin virkamiesuudistuksen, jolla Hayes halusi kieltää poliittisin perustein tehdyt virkanimitykset, voimakkaana vastustajana.
Conklingille tarjottiin vuonna 1882 virkaa Yhdysvaltain korkeimmasta oikeudesta, mutta hän kieltäytyi nimityksestä.
Aiheesta muualla

Kuvia tai muita tiedostoja aiheesta Roscoe Conkling Wikimedia Commonsissa
Rotta (täsmennyssivu)

Rotta tarkoittaa seuraavia asioita:
rotat (Rattus ), eläinsuku
isorotta eli rotta (Rattus norvegicus), Suomessa luonnonvaraisena esiintyvä rottalaji
rotta, kiinalainen horoskooppimerkki
rotta, keskiaikainen länsieurooppalainen näppäiltävä kielisoitin
rotta, 1300-luvulla suosittu nopea tanssi
Rotta, kunta Saksassa
Rotta, sukunimenä:
Antonio Rotta (1828–1903), italialainen taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rotta”, voi hakea sivunnimihaulla, laajalla sivunnimihaulla tai tekstihaulla.